ПАРШЫНСКІЯ ЗОРЫ” – народны аўтэнтычны фальклорны ансамбль Паршынскага цэнтра культуры ДУК “Цэнтралізаваная клубная сістэма Горацкага раёна” быў створаны ў 1986 годзе пры Паршынскім сельскім клубе, у 2008 годзе атрымаў ганаровае найменне “народны”. Заснавальнікам i першым мастацкім кіраўніком калектыву (1986 – 1995) быў таленавіты музыкант, аўтар лірычных песень, загадчык клуба Нясанаў Віктар Дзянісавіч. У той час у калектыў уваходзіла 13 мясцовых жанчын. 3 1995 года з калектывам працавала загадчыца Паршынскага сельскага клуба Лепская Тамара Віктараўна. 3 красавка 2006 года калектыў узначальвае мастацкі кіраўнік Паршынскага цэнтра культуры Любава Васільеўна Владыка. Яна скіравала працу калектыва на адраджэнне, захаванне і развіццё ўнікальнай мясцовай фальклорнай песеннай спадчыны. Дзякуючы намаганням кіраўніка і ўдзельніц калектыву “Паршынскія зоры”, ўдалося адрадзіць і захаваць да гэтага часу больш за 300 аўтэнтычных фальклорных песень: сямейна-бытавыя, карагодныя, карагодна-гульнявыя, песні каляндарных абрадаў, цэлы цыкл сямейна-абрадавых (вясельныя і хрэсьбінныя), сіроцкія, песні пазаабрадавай лірыкі.